बोला- भर्ती के नाम हुई 4 लाख की ठगी, न्याय करें मुख्यमंत्री
राजस्थान में 13,184 पदों पर सफाई कर्मचारियों की भर्ती शुरू होने से पहले ही विवाद शुरू हो गया है। जयपुर नगर निगम के सफाई कर्मचारी जॉनी बेनीवाल ने निगम अधिकारियों पर ही भर्ती में पैसे देकर नौकरी लगाने के आरोप लगाए है। बेनीवाल ने कहा, Bola – Cheating of 4 lakhs in the name of cleaning staff recruitment, Chief Minister should do justice
राजस्थान में 13,184 पदों पर सफाई कर्मचारियों की भर्ती शुरू होने से पहले ही विवाद शुरू हो गया है। जयपुर नगर निगम के सफाई कर्मचारी जॉनी बेनीवाल ने निगम अधिकारियों पर ही भर्ती में पैसे देकर नौकरी लगाने के आरोप लगाए है। बेनीवाल ने कहा- जयपुर नगर निगम हेरिटेज के CSI नंदकिशोर डंडोरिया लाखों रुपए लेकर सफाई कर्मचारी की नौकरी लगाने का दावा कर रहा है। उसने मेरे से भी सफाई कर्मचारियों की भर्ती कराने के लिए 4 लाख रुपए लिए हैं। अब आज पैसे लेकर भी नौकरी लगाने की बात से इनकार कर रहा है।
2 लाख लेकर भी नहीं किया प्रमोट 
जॉनी बेनीवाल ने कहा- नगर निगम हेरिटेज के CSI नंदकिशोर ने मुझे सफाई कर्मचारी से प्रमोट कर मुझे SI ( सेनेटरी इंस्पेक्टर) बनाने का वादा किया। जब मैंने उसे 2 लाख रुपए। दिए। उसने मुझे नकली आदेश की कॉपी दे दी। जब मैंने इसका विरोध किया। तो उसने मुझे परेशान करना शुरू कर दिया। इसके बाद वह हर महीने मेरे से रिश्वत मांगने लगा। कभी 40,000, तो कभी 50,000 रुपए रिश्वत मैने उसे दी भी। इसके बाद जब मैंने उससे कहा कि मेरे पास अब पैसे नहीं। तो नंदकिशोर ने कहा तुम लोगों को लाओ, मैं उन्हें सफाई कर्मचारी के पद पर नौकरी लगा दूंगा।
वॉट्सऐप कॉल पर करता था रिश्वत की बात 
इसके बाद में 4 आदमियों को लेकर आया। इनसे एक-एक लाख (कुल 4 लाख) एडवांस भी मैने नंदकिशोर को दे दिए। इसके बाद जब मैंने उनसे भर्ती के बारे में पूछा। उन्होंने मुझसे कहा तुमने तो मुझे पैसे ही नहीं दिए। इसके बाद मैने मैंने उन्हें वॉट्सऐप पर फोन किया। जिस पर उन्होंने पैसे लेने की बात को स्वीकार करते हुए उन आदमियों के कागज बनाने का वादा किया। जिसे मैंने रिकॉर्ड कर लिया है।
ऐसा खेल सिर्फ मेरे साथ नहीं बल्कि, सैकड़ों लोगों के साथ खेला जा रहा है। इसमें सफाई कर्मचारी बनाने के लिए लाखों रुपए की रिश्वत लूटी जा रही है। इसके बाद जब में 4 लाख रुपए लेने के लिए फिर से नंदकिशोर के पास गया। उन्होंने मुझे सफाई कर्मचारी के पद से ही निलंबित कर दिया है। अब वह मेरी नौकरी खाने की तैयारी में है।
15 दिनों में सुसाइड कर लूंगा
मैंने इस मामले को लेकर मैंने मुख्यमंत्री अशोक गहलोत, जयपुर कलेक्टर, नगर निगम आयुक्त, पुलिस कमिश्नर और सरकार के जनप्रतिनिधियों तक अपनी बात पहुंचाई है। ऐसे में अगर अगले 15 दिनों में मेरी जायज मांगों की सुनवाई नहीं हुई। मजबूरन मुझे सुसाइड करना पड़ेगा। इसके बाद मेरी मौत के लिए सिर्फ नंदकिशोर ही जिम्मेदार होगा। वहीं मेरे परिवार का भविष्य में पालन पोषण करेगा। क्योंकि उसकी वजह से मुझे मौत को गले लगाना पड़ेगा।
3-5 हजार में बन रहे है फर्जी अनुभव प्रमाण-पत्र
जॉनी बेनीवाल ने कहा- 13,184 पदों पर होने वाली भर्ती में सफाई कर्मचारी के अनुभव प्रमाण पत्र की भी जरूरत है। ऐसे में अब नंदकिशोर ने अपने कुछ साथियों के साथ मिलकर अनुभव प्रमाण पत्र बनाने का गोरख-धंधा शुरू कर दिया है। इसमें 3,000 से 5,000 लेकर वह फर्जी अनुभव प्रमाण पत्र बांट रहा है। इसके साथ ही उसने नगर निगम में भी लूट मचा रखी है। पैसे लेकर अनपढ़ लोगों को CSI बना देता है।
एक दिन की छुट्टी लेने पर कर दिया निलंबित 
बेनीवाल ने कहा- मैं आखरी में थक हार कर सुसाइड करने के फैसले पर आया हूं। इससे पहले मैं नगर निगम के अधिकारियों और कर्मचारियों तक अपनी पीड़ा पहुंचा चुका हूं। लेकिन वहां मेरी सुनवाई नहीं हो रही। एक दिन मेरी तबियत अचानक खराब हो गई। मेरा बीपी और शुगर काफी बढ़ गया। जिस वजह से मैंने उस दिन छुट्टी ले ली। नगर निगम से मुझे निलंबित कर दिया गया। इसके बाद फिर से नंदकिशोर मुझे नौकरी पर लगाने के लिए रिश्वत मांग रहा है। अब मेरे पास पैसे ही नहीं बचे है। आखिर उसे कहा से दूंगा। इसलिए मैंने अब सुसाइड करने का फैसला किया है।
सफाई के नाम पर हो रहा करोड़ों का भ्रष्टाचार
बेनीवाल ने कहा कि नगर निगम में सफाई के नाम पर करोड़ों रुपए का भ्रष्टाचार हो रहा है। अगर किसी वार्ड में 50 सफाई कर्मचारी है। तो वहां सिर्फ 10 सफाई कर्मचारी ही काम करने पहुंचते हैं। जबकि 40 सफाई कर्मचारी अपनी तनख्वाह 5000 से 7000 रिश्वत देकर बिना नौकरी कराए ही तनख्वाह उठा रहे हैं। अकेले जयपुर शहर में से 500 से 700 कर्मचारी हैं। जो बिना नौकरी ही तनखा उठा रहे हैं। यही पैसा रिश्वत के तौर पर नगर निगम के अधिकारियों से लेकर जनप्रतिनिधियों तक पहुंचता है। इसलिए इस पूरे मुद्दे पर सब लोग मौन साधे बैठे हैं।
मुझ पर लगे आरोप जूठे
CSI नंदकिशोर डंडोरिया ने मामले पर कहा- मुझ पर लगाए सभी आरोप पूरी तरह से गलत झूठे हैं। मैंने आज तक किसी से 2 रुपए भी नहीं लिया है। सफाई कर्मचारियों की भर्ती ऑनलाइन प्रक्रिया के तहत होगी। जिसमें मैं अपने बेटे तक को नौकरी नहीं लगा सकता हूं। इसमें प्रैक्टिकल और अनुभव प्रमाण पत्र के नंबर जुड़ेंगे। उसी आधार पर उम्मीदवार का सिलेक्शन किया जाएगा। रही बात पैसे लेकर ट्रांसफर करने की तो यह पावर मेरे पास नहीं है। नगर निगम के उच्च अधिकारी ही कर्मचारियों के ट्रांसफर कर सकते हैं। ऐसे में जब किसी चीज की पावर ही मेरे पास नहीं है। तो मैं कैसे उसके लिए किसी और से पैसे ले सकता हूं।